14.9.2022.
HR
Službeni list Europske unije
L 237/11
PRILOG
Opis robe
Razvrstavanje (oznaka KN)
Obrazloženje
(1)
(2)
(3)
Proizvod (takozvana deka za piknik), dimenzija približno 200 cm x 150 cm, koji se sastoji od dva sloja pletenih tekstilnih materijala (od sintetičkih vlakana), od kojih je jedan s jedne strane prekriven slojem od plastične mase.
Dva sloja tekstilnih materijala spojena su porubljivanjem duž četiri strane proizvoda s malom tkanom tekstilnom vrpcom.
Prekriveni sloj štiti od vlage i prljavštine s tla, ali nije vodootporan.
6306 90 00
Razvrstavanje se utvrđuje u skladu s općim pravilima 1 i 6 za tumačenje kombinirane nomenklature, napomenom 7 (d) i (f) uz odsjek XI i napomenom 2(a) uz poglavlje 59 i nazivom oznaka 6306 i 6306 90 00.
Kada je zamotan, proizvod se može zatvoriti preklopom od pletenih tekstilnih materijala sa čičak-trakom te nositi za ručku (tekstilni remen) pričvršćenu na preklop.
(Vidjeti sliku) (*).
S obzirom na materijale proizvoda (pletene materijale od sintetičkih vlakana iz tarifnog broja 6006 i pletene tekstilne materijale prekrivene plastičnom masom iz tarifnog broja 5903), proizvod je tekstilni proizvod iz odsjeka XI.
Razvrstavanje u tarifni broj 6301 kao pokrivač isključeno je jer proizvod nema uobičajena objektivna svojstva pokrivača, kao što je prikladnost za omatanje ili prekrivanje tijela osobe kako bi se očuvala tjelesna toplina.
Proizvod samo štiti osobu koja sjedi na njemu od vlage i prljavštine s tla.
Razvrstavanje u tarifni broj 6304 kao ostali proizvodi za unutarnje opremanje isključeno je jer proizvod nije namijenjen za uporabu u zatvorenom prostoru, već na tlu vanjskih prostora.
Vidjeti Objašnjenja Harmoniziranog sustava za tarifni broj 6304, prvi stavak.
S obzirom na svoje objektivne značajke (mala težina, prekrivenost zaštitnim slojem, brzo razmatanje i slaganje te jednostavno prenošenje) predmet je osmišljen za privremenu upotrebu na otvorenom, primjerice na kampiranju, plaži itd.
(vidjeti i Napomene s objašnjenjem kombinirane nomenklature za podbroj 6306 90 00).
Proizvod se stoga razvrstava pod oznaku KN 6306 90 00 kao ostali proizvodi za kampiranje.
(*) Slika je samo informativna.